SVs gjennomslag
stortingsåret 2022–2023

### Viktige grep for omfordeling

### Mer til de som har minst

* Økte sosialhjelpssatser med 10 prosent. For enslige tilsvarer det 8 400 kr i året (700 kr måneden).
* Dobling av støtten til beboere på asylmottak.
* Økning av minstepensjon for enslige med 4 000 kroner i året.
* Historisk godt pensjonsoppgjør (8,5 prosent økning) som følge av initiativ fra SV, Frp og Pensjonistforbundet om endring av underreguleringen.
* Økning av studiestøtta med 7 prosent, 820 kroner i måneden.
* Økning av bostøtta grunna økte strømpriser.
* Strømstøttestipend til studenter på 1 500 kroner.
* Økt støtten til matsentralene.
* 3 000 kroners engangsutbetaling til uføre på minstesats.

### Mer til de med barn

* Økt barnetrygd for alle med barn over 6 år med 200 kroner i måneden.
* Økt barnetrygd for enslige forsørgere med 5 000 kroner i året utover regjeringens endringer.
* Dobling av barnetillegg for dagpenger, arbeidsavklaringspenger og kvalifikasjonsprogrammet (fra 17 til 35 kroner dagen).
* Prisjustering av barnetrygda for alle for hele 2023.

### Bedre velferd og kamp mot ulikheter

### Gratis SFO for alle

* Gratis halvdagsplass på SFO for 2. klasse (1. klasse kom på plass i 2022). For en barnefamilie med et barn på andre trinn reduserer kostnadene på 25–30 000 kroner i året (avhengig av kommune).

### Tannhelsereform

* Unge mellom 21 og 24 år får tannhelsetjenester til 25 prosent egenandel, og lovfesta rett i den offentlige tannhelsetjenesten.
* Personer med psykiske helseplager får gratis tannhelsetjeneste 6 måneder etter at de er friskmeldte/utskrevne, og evne til egenomsorg er oppretta.

### Velferd – ikke profitt

* Regjeringa skal legge fram en plan for utfasing av kommersielle aktører i barnevernet.
* Ideelle virksomheter i barnevernstjenesten skal sikres langsiktige avtaler.

### Omfordeling fra de som har mest

* Større omfordelinger mellom topp og bunn på inntektsskatt, så de med mest betaler mer
* Formuesskatten er økt og aksjerabatten redusert. Utbytteskatten er økt.
* Tettet skattehullet for utflyttere.

### Internasjonal solidaritet

* Sikret bistandsprosenten i 2023 gjennom en historisk stor bistandspakke til Ukraina og utviklingsland spesielt rammet av krigens konsekvenser. En pakke på 12,5 milliarder kr.
* 5 milliarder kr til utviklingsland rammet av krigens konsekvenser.
* 400 millioner kr i økning til diverse bistandsposter.

### Grønn omstilling, utslippskutt og vern av natur

### Grønn omstilling

* Stor satsing på havvind med utbygging av Sørlige Nordsjø II og tiltak for at elektrifisering av sokkelen skal skje med havvind.
* Får på plass konkurransedyktige tiltak for å sikre grønne industrietableringer i Norge i lys av kraftige grønne omstillingstiltak fra USA og EU.
* Bedre finansieringsrammer til norske verft gjennom Eksfin.
* Alle store offentlige bygg og næringsbygg skal ha solceller, i tillegg til næringsparker. Målet er 8 TwH kraft innen 2030.

### Kutt i klimautslipp

* SV har fått på plass tiltak som vil gi opp mot 2,5 millioner tonn mer i klimakutt i 2030. Det vil si 5 prosent av norske utslipp.
* I industrien blir det forbud mot fossilt brensel til energiformål i industrien 2030, som kan gi opp til kutt på 800.000 tonn CO2.
* Vi har fått på plass en milliard kroner til Enova retta mot punktutslipp i industrien og ENØK, og en forpliktende avtale om CO2-kompensasjonsordningen med industrien for å sikre at kompensasjonen fører til klimakutt.
* Staten skal dekke 70 prosent av de store kollektivprosjektene framover – det vil innebære 2,4 milliarder kroner mer til kollektiv de kommende årene.
* En rekke økninger i krav til å blande inn biodrivstoff som raskt fører til utslippskutt.
* Mindre oljeleting: 26. konsesjonsrunde blir ikke lyst ut denne stortingsperioden og tre blokker i iskanten blir ikke tatt inn i TFO-runden i 2023.

### Bevaring av natur

* Forbud mot nedbygging av myr og opprettholder forbudet mot nydyrking.
* Historisk støtte til frivillig skogvern på 324 mill. kroner.
* Sikre utvikling av marine grunnkart.
* Plan for økt selvforsyning i landbruket.